La campanya escolar Anem al teatre continua amb l'obra "Quo no vadis" de La Pera Llimonera
02 de maig 2018

![](/es-va/Actualidad/PublishingImages/Juliol 2016/web_cuerpo_quo-vadis-portada.jpg)  
  
El Centre Cultural Mario Monreal i la Casa Municipal de Cultura continuen amb la campanya escolar Anem al teatre, amb l'obra _Quo no vadis_. Dos de les quatre representacions previstes, s'han produït aquest matí, i les altres dos es representaran demà 3 de maig, tenint la primera sessió a les 9.30 hores i la segona a les 11.00 hores. La funció tindrà entrada gratuïta i va dirigida solament als centres educatius del Camp de Morvedre.  

  

Esta obra està ambientada en l'antiga Roma, l'any 93 a.c., quan Juli César, emperador de Roma, desesperat perquè encara no ha pogut conquistar Egipte, es disposa a consultar l'Oracle. L'Oracle, element d’adivinació i predicció practicada pels pobles antics, prediu a Juli César la conquesta segura d'Egipte i li diu que, perquè açò succeïsca, la reina Cleòpatra ha d'ingerir prèviament un verí amb la finalitat que perda la memòria i sembre el desconcert entre el seu exèrcit. Només així les tropes de l'Imperi Romà podran entrar a Egipte. Sense perdre el temps, Juli César envia al seu millor centurió, Marco Antonio, a les terres del nord, on el druida Orus Manis, li donarà el preuat verí, que fa perdre la memòria a aquell que el prenga.

  

Es tracta d'una comèdia delirant amb uns diàlegs absurdament divertits i plens de girs i jocs de paraules. Un espectacle que ajuda a entendre la caiguda de l'Imperi Romà sense importar l'edat que es tinga.

  

​​

*   [](http://www.facebook.com/sharer.php?u=https://aytosagunto.es/va/actualitat/la-campanya-escolar-anem-al-teatre-continua-amb-l-obra-quo-no-vadis-de-la-pera-llimonera/ "Facebook")
*   [](http://twitter.com/share?url=https://aytosagunto.es/va/actualitat/la-campanya-escolar-anem-al-teatre-continua-amb-l-obra-quo-no-vadis-de-la-pera-llimonera/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-campanya-escolar-anem-al-teatre-continua-amb-l-obra-quo-no-vadis-de-la-pera-llimonera/ "Linked In")
*   [](mailto:?body=https://aytosagunto.es/va/actualitat/la-campanya-escolar-anem-al-teatre-continua-amb-l-obra-quo-no-vadis-de-la-pera-llimonera/)